
EMLÉKEZTETŐ
A Győr-Moson-Sopron Megyei Mérnöki Kamara Elnökségének 2007. 02.19-i üléséről

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) tárgyalóterme (II. emelet 201/a. sz.)

Jelen vannak: 

Mellékelt jelenléti ív szerint

Az ülés napirendje: 

Az ülés tervezett napirendje:

1. Két elnökségi ülés között történt események.

Kovács István, elnök

2. Szakcsoport vezetők tájékoztatója

Meghívott Szakcsoport Vezetők  -  Elnökség

3. Felelős műszaki vezetők és műszaki ellenőrök névjegyzék vezetésével kapcsolatos kérdések/feladatok

Dr. Bakos Ágnes titkár,

Wimmer József elnökségi tag

4. Tájékoztatás a megyei Tervezők elmúlt 10 évi munkáiról készült adatgyűjtésről

Dr. Neiger Róbert elnökségi tag

5. Hírlevélbe kerülő anyagok összeállítása

Bartal György – Elnökség

6. Tagfelvételek, engedélyek, fellebbezések.

Dr. Bakos Ágnes, titkár

7. Egyebek.

Kovács István Elnök üdvözölte a megjelenteket, majd az Elnökségi Ülés a tájékoztatókkal és a napirendek megvitatásával folytatódott.  

1. Két elnökségi ülés között történt események.

Kovács István, elnök

Kezdeményezzünk az együttműködést a Széchenyi Egyetemmel a Mérnök Műhely egyes munkáival kapcsolatban. Az UNIVESRITAS Kht belép a Mérnöki Kamara pártoló tagjainak sorába. 
Országos Elnökség tárgyalta a műszaki ellenőrök és felelős műszaki vezetők fogadásával kapcsolatos kérdéseket. 

A mérnök újság egyes számait protokoll céljára fogjuk kapni, 15 – 18 darabot. Kinek lenne célszerű küldeni a jelenlegieken kívül?

Javaslat: Sopron Város, Megyei Önkormányzat, Közigazgatási Hivatal, Megyei Építész Kamara, Nemzeti Közlekedési Hatóság Győr, Közúti Kht, ÉD- Környezetvédelmi Felügyelőség, VIZIG.  

A választott tisztségviselők tiszteletdíjának mértékét a Kamara úgy szabályozta, hogy 10 %-al növekedjék azt a bruttó összeget, ami eddig volt. A Felügyelő Bizottság elé jóváhagyásra kell terjeszteni. Várom a véleményeket. 

Szabó Péter: Miért nem tervezési időszakban történik erről a döntés?

Kovács István: Tervezési időszak előtt vagyunk. Kb. 300.000., Ft-ot jelent ez összességében. Megállapítom, hogy az előterjesztést a jelenlévők egységes szavazatával elfogadta az Elnökség. 

2. Szakcsoport vezetők tájékoztatója

Meghívott Szakcsoport Vezetők  -  Elnökség

Kovács István:

Szakcsoportok kellene, hogy mozgósítsák azt a közösséget, ahova tartoznak. Koch Péter jelent meg egyedül a Szakcsoportvezetők közül. A szakmai műszaki rendezvények, találkozók továbbra is kívánatosak. Palla Dénes vetette fel, hogy tartsunk egy olyan szakcsoporti összejövetelt, ahol Pék Gyula visszaemlékezése lenne a téma. Pék Gyula volt az első, aki épületgépészként a háború után működött. Minden szakmának megvannak a nagy „öregjei”, akik át tudnák adni tapasztalataikat. 
Palla Dénes ajánlotta a figyelmünkbe a Duna TV egyik sorozatát. Volt a Rába Gyárról egy előadás. Palla Dénes felvette, erről írtunk egy DVD-t. Kértük, hogy az országos kamara szerezze meg ezeknek a jogosultságát a DUNA TV-től, ezt vállalták is. 
3. Felelős műszaki vezetők és műszaki ellenőrök névjegyzék vezetésével kapcsolatos kérdések/feladatok

Dr. Bakos Ágnes titkár,

Wimmer József elnökségi tag

Kovács István:

Vezetők és ellenőrök kamarákhoz visszakerülése a megyei kamarákat érinti. Egyidejűleg folyik a rendszerezés, a névjegyzék felállítása és a folyamatban lévő ügyek intézése. Országos számítógépes nyilvántartás készül, ezzel kapcsolatban több megbeszélés folyt. 
Kompatibilissé kell tenni a rendszert 

Nincs országos rendelkezés arról, hogy a díjak hol maradnak, de az Országos Elnökség a januári elnökségi ülésen elhatározta, hogy minden új belépőtől 17.000., Ft-ot kell szedni. Kérdés, hogy szedjük, vagy ne szedjük, mivel ennek a költségnek jelenleg jogszabályi alapja nincs. Ne szedjük, amíg a jogszabály meg nem jelenik.  Köztestület vagyunk, a jog alapján kellene működnünk. 

Elnökség vita után úgy foglalt állást, hogy nem szedjük az Országos Elnökség által ajánlott összeget, amíg a jogszabály erről nem rendelkezik. 
Vizsga kötelezettségük van a műszaki ellenőröknek. A műszaki vezetőknek nem volt ilyen követelmény rendszer. A jogszabály a jogosultsági vizsgát mindenkinél kötelezővé tette. Jogosultsági vizsgabizottság alakult. A vizsgáztatás lebonyolítását adminisztrációs szervezet fogja végezni. Ez megint egy minősítési munka, amit el kell végezni. Javasolom, hogy erre nekünk egy új minősítő bizottságot kell létrehozni. Kérjünk fel kamarai tagjaink közül 10 olyan személyt, akik lefedik a minősítendő szakterületeket és kérjük fel a közreműködésre. Wimmer Józsefet kérném meg ennek megszervezésére. Ennek őszre kell összeállni, mert az első jogosultsági vizsgák októberben kezdődnek. 
Kérdés, hogy létrehozzunk-e egy minősítő testületet. 

Wimmer József: Nem érzem a szükségességet. A meglévőket nem kell újra minősíteni.  

4. Tájékoztatás a megyei Tervezők elmúlt 10 évi munkáiról készült adatgyűjtésről

Dr. Neiger Róbert elnökségi tag

Kovács István: 

Dr. Neiger Róbert a mai ülésen nem jelent meg, így részletesen erről tárgyalni nem tudunk. A Debrecenben kapott anyagot átadtam, egy nagyon szép kiadvány készült. Nem hiszem, hogy mi nem tudnánk egy hasonló színvonalú anyagot összeállítani. Javasolom, hogy ha a Hírlevélbeli közlemény alapján nem kapunk anyagot, jelöljünk ki mi olyan létesítményt, amit érdemes lenne fénykép felvételekkel dokumentáltatni.  Egyetértenétek-e azzal hogy az Elnökségből 2-3 fő kijelölné azt az első 20 létesítményt, amit komolynak tartunk, ezt szétküldenénk javaslattételre a szakcsoportokhoz. 
5. Hírlevélbe kerülő anyagok összeállítása

Bartal György – Elnökség
Kovács István:

Örömmel látom, hogy hasznos tájékoztatások jelennek meg. Egy cikket szeretnék nagyon gyorsan a hírlevélbe megjelentetni. A VÁTI készített egy kiállítást: „Volt Győrben egy tervező iroda.”  Palla Dénes nyitja meg. Március 23-ig tekinthető meg. Sajnos nem sikerült Győrben tartani az anyagot. Javasolom, hogy kiállítás anyagát kérjük Győrbe is elhozni. Az Elnökség ezzel egyetért. 
6. Tagfelvételek, engedélyek, fellebbezések.

Dr. Bakos Ágnes, titkár

Titkár ismertette a tagfelvételi, illetve az engedély kérelmeket. Ezt követően az elnökség egyhangúan a következő határozatot hozta meg:

3/2007. (02.19.) GYMSMMK Elnökségi határozat

Az Elnökség 16 fő felvételéről döntött:

Szántai József

Molnár András

Kerékné Tóth Beatrix

Kerék Gábor

Gerencsér Zsolt

Bőr Ferenc

Fehér Csaba

Ficsor Johanna

Vass Ödön

Fazekas Péter

Vörös Péter

Csapó László

Fülöp Jenő

Horváth Gábor

Dr. Rátkai Miklós

Sági Ernő

4/2007. (02.19.) GYMSMMK elnökségi határozat

Az Elnökség jóváhagyta az alábbi engedélyek kiadását:

Tervezői, szakértői engedély kérelemmel, meghosszabbítással kapcsolatban 13 fő terjesztett elő kérelmet, név szerint: 

Budai Lajos

Szokoly Zoltán

Puska Ferenc

Kiss Csaba

Vass Ödön

Börzsei Tamás

Dombóvári Ferenc

Csepregi Szabolcs

Németh László

Kiss Lajos
Dr. Szabadhegyi Győző

Radics Tamás

Radicsné lantos Zsuzsanna

Az Elnökség egyhangú határozatot hozott a kérelmek teljesítéséről. 

Kmf.

  / Dr. Bakos Ágnes/





   / Kovács István /

